Farma (televízna relácia)

Farma je slovenská televízna súťažná relácia typu reality show, ktorú vysiela TV Markíza od roku 2011. Ide o najdlhšie vysielanú televíznu reality show na Slovensku vychádzajúcu z originálu švédskej predlohy „Farmen“. Reality show sa odohráva v prírodnom prostredí farmy, kde súťažiaci odrezaní od vonkajšieho sveta počas niekoľkých týždňov budujú statok, starajú sa o zvieratá, plnia úlohy hospodára farmy a zároveň bojujú medzi sebou o finančnú výhru. 

Hospodárom Farmy bol v prvej sérii Pavol Mikécz a od druhej série až doteraz je ním Martin Bagár. Moderátorkou, ktorej úlohou je okrem moderovania vyraďovacích duelov aj pravidelné stretávanie sa s farmármi za stolom pravdy, bola počas prvých 9 sérií Kveta Horváthová. Od 10. série ju vystriedala komička Evelyn a od 14. série je moderátorom Farmy herec Marek Fašiang.

Prvých 9 sérií sa držalo tradičného konceptu budovania farmy v ťažkých podmienkach, pričom jednotlivé série sa často niesli v konkrétnej tematike. 10. až 12. séria priniesli zmenu konceptu a viacero noviniek, ako napríklad rozdelenie farmárov do dvoch skupín, rôzne zmeny pravidiel či uľahčovanie podmienok prostredníctvom rôznych výdobytkov modernej doby. V 13. sérii sa od delenia farmárov do skupín znovu upustilo, pričom v 14. a 15. sérii boli farmári opäť rozdelení do skupín.

Pravidlá hry Farmy I. – IX.

Farmár týždňa 
Farmár týždňa riadi farmárov a rozdeľuje úlohy na farme tak, aby bolo o všetko postarané, spí v najlepších podmienkach oddelene v dome farmára týždňa a sedí za vrchom stola. Vždy ho písomne menuje vypadnutý účastník v liste na rozlúčku. V prvom týždni si farmára týždňa spoločným hlasovaním zvolia súťažiaci. Na farmu začiatkom týždňa prichádza aj hospodár, ktorý zadáva farmárom úlohy týždňa, ktoré koncom týždňa skontroluje a podľa toho, ako je s danými výsledkami spokojný, farmárov ohodnotí príslušným počtom minci (maximálne 50) predtým 40. Za celotýždňovú prácu na farme je zodpovedný práve farmár týždňa.

Sluhovia 
Farmár týždňa si vyberá dvoch sluhov (muž a žena), ktorí musia počas týždňa vykonávať najťažšiu prácu. Musia variť, starať sa o zvieratá, kúriť a udržiavať poriadok na Farme. Sluhovia spia v najhorších podmienkach – v senníku nad zvieratami, nesmú jesť spoločne s ostatnými za spoločným stolom, jedia až keď sa najedia ostatní a jedlo im prideľuje Farmár týždňa.

Duelanti 
Všetci účastníci farmy na konci týždňa hlasujú, ktorý z dvoch sluhov pôjde do vyraďovacieho duelu, respektíve ktorý z nich sa stáva prvým duelantom. Následne si prvý duelant vyberá svojho protivníka – druhého duelanta (musí to byť súper rovnakého pohlavia, okrem farmára týždňa, ktorý má imunitu). Po výbere a s rozlúčeným s ostatnými farmármi sú duelanti na noc a ďalší deň (do začiatku duela) v izolácie (duelových chatiek za farmou).

Duelové disciplíny 
Ráno pred duelom vyzýva moderátorka druhého duelanta, aby si vybral tri duelové disciplíny a ich poradie. Na výber má nasledujúce kategórie:
 šikovnosť – prekvapenie (táto disciplína je od 5. série povinná)
 inteligencia – vedomostný duel
 vytrvalosť – buď pílenie dreva, alebo hákovanie
 sila – buď pretláčanie drevenej klady (od 9. série pretláčanie v kruhu), alebo preťahovanie lanom

Duel 
Duel sa koná za prítomnosti ostatných súťažiacich Farmárov v duelovej stodole. Ešte pred duelom sa vždy rozoberá uplynulý týždeň na farme. Víťazom duelu je Duelant, ktorý dosiahne víťazstvo v dvoch disciplínach. Ak je po prvých dvoch disciplínach stav nerozhodný, rozhoduje posledná disciplína. Ak sa rozhodne už po druhej disciplíne, tretia sa nekoná. Porazený Duelant opúšťa súťaž, odchádza napísať list na rozlúčku, v ktorom určí meno nového Farmára týždňa a následne odchádza domov.

Pravidlá Farmy X. 
Desiata séria Farmy prešla zmenou konceptu, a hoci najdôležitejšie pravidlá hry a postupy vyraďovania zostali zachované, nastali aj určité zmeny, a to v závislosti od fázy, v ktorej sa dej nachádzal. Desiata séria je totiž rozdelená do troch fáz, a to Bohatí a Chudobní kedy skupina Chudobných (bežní súťažiaci) musia zápasiť s najhoršími podmienkami, zatiaľčo Bohatí (celebrity) sa automaticky stávajú privilegovanými, druhá fáza Zjednotenie - Očistec kedy Bohatí aj Chudobní začnú žiť spoločne v kuchyni ako jedna skupina s rovnakými právami a privilégiami, a posledná fáza Nový život kedy na Farme nastávajú pre všetkých najlepšie podmienky. Novinkou od 10. sérii boli hry o imunitu.

Farmár týždňa 
V desiatej sérii Farmár týždňa rovnako zodpovedá za chod Farmy a plnenie úloh zadaných hospodárom. Prvý Farmár týždňa sa, narozdiel od predošlých sérií, nevolil, stal sa ním automaticky ten, kto prvý našiel ukrytú indíciu. Farmárom týždňa sa môže stať hocikto, aj hráč zo skupiny Chudobných. Ak sa tak stane, automaticky sa zaraďuje do skupiny bohatých, kde už  zostáva natrvalo, teda aj po uplynutí funkcie farmára týždňa.

Hovorca skupiny chudobných 
S novými pravidlami vznikla aj nová funkcia, a to Hovorca skupiny chudobných. Ten sa stáva akýmsi vedúcim spomedzi chudobných a zároveň pomocníkom Farmára týždňa. Vyberá si ho sám Farmár týždňa.

Sluhovia a Duelanti 
Sluhov, ktorí majú podobné povinnosti ako v predošlých farmách, volí opäť Farmár týždňa. V prvej fáze sa nemôže sluhom stať nikto z Bohatých, ale ako druhého dualanta si prvý duelant môže vybrať hocikoho rovnakého pohlavia, teda aj hráča zo skupiny Bohatých. Novinkou tejto série je, že po zvolení druhého duelanta sa obaja duelanti poberú do takzvaného „Domu pravdy“ kde si môžu zoči-voči osamote všetko vyrozprávať. Až následne sa každý duelant poberie sám do duelantskej chatky.

Vo fáze Nový život už prvý duelant spomedzi sluhov nie je volený farmármi, ale na základe počtu zlatých tehličiek. Farmár týždňa dostáva od Evelyn 13 zlatých tehličiek, ktoré na konci týždňa rozdelí medzi sluhov podľa ich zásluh. Ten sluha, ktorý dostane menej tehličiek, ide do duelu. Zároveň majú svoje 3 tehličky aj všetci farmári. Každý sa môže rozhodnúť, či ich použije na kúpu potravín a iného tovaru na trhu na konci týždňa, alebo ich venuje jednému zo sluhov a pomôže 
mu tak vyhnúť sa duelu.

Duel 
Duel sa v 10. sérii skladá až z 5 disciplín, pričom víťazom sa stáva ten, kto získa bod aspoň v troch z nich. Disciplíny sú rozdelené na nasledujúce kategórie: 
 inteligencia – vedomostný duel
 šikovnosť
 sila
 vytrvalosť
 prekvapenie

Novinkou je, že v každom dueli sa môže pod týmito kategóriami skrývať iná konkrétna disciplína. Zmenou taktiež je, že druhý duelant si disciplíny nevyberá, kedže zahrnuté sú všetky, vyberá si iba ich poradie.

Od fázy Nový život môžu byť duely už aj zmiešané, teda prvý duelant si môže vybrať aj súpera opačného pohlavia.

Pravidlá Farmy XI.

Farmár týždňa 
Farmár týždňa riadi farmárov a rozdeľuje úlohy na farme tak, aby bolo o všetko postarané, spí v najlepších podmienkach oddelene v dome farmára týždňa a sedí za vrchom stola. V prvom týždni si farmára týždňa spoločným hlasovaním zvolia súťažiaci. Na farmu začiatkom týždňa prichádza aj hospodár, ktorý zadáva farmárom úlohy týždňa, ktoré koncom týždňa skontroluje a podľa toho, ako je s danými výsledkami spokojný, farmárov ohodnotí príslušným počtom minci (maximálne 50). Za celotýždňovú prácu na farme je zodpovedný práve farmár týždňa. Voľba farmára týždňa prebieha tak, že vypadnutý farmár nominuje jedného z farmárov a ten vyzve farmára z opačnej strany na súboj.
Ten kto súboj výhra stáva sa farmárom týždňa.

Vo fáze „Bez hraníc“ sa mení určovanie farmára týždňa. Vypadnutý duelant už nenominuje jedného hráča na súboj o farmára týždňa ale rovno určí jedného hráča za farmára týždňa.

Voľba sluhov a kuchárov 
Sluhov už nebude vyberať farmár týždňa, ale samotní farmári. Sluhovia ktorí majú podobné povinnosti ako v predošlých farmách. Členovia jednej skupiny si budú jednotlivo vyberať z farmárov z druhej skupiny, kto dostane najviac hlasov, stane sa sluhom. To znamená, že po prvý raz v histórii môže nastať situácia, že sluhovia budú jedného pohlavia. Ale kuchárov vyberá samotní farmár týždňa jedného zo Západu a z Východu.

Vo fáze „Bez hraníc“ určuje sluhov farmár týždňa a tí budú aj variť. Tým zaniká post kuchára.

Duel 
Duel sa v 11. sérii skladá až z 5 disciplín, pričom víťazom sa stáva ten, kto získa bod aspoň v troch z nich. Disciplíny sú rozdelené na nasledujúce kategórie: 
 inteligencia – vedomostný duel;
 šikovnosť;
 sila;
 vytrvalosť;
 prekvapenie

Novinkou je, že v každom dueli sa môže pod týmito kategóriami skrývať iná konkrétna disciplína. Zmenou taktiež je, že druhý duelant si disciplíny nevyberá, kedže zahrnuté sú všetky, vyberá si iba ich poradie. Môžu byť duely už aj zmiešané, teda prvý duelant si môže vybrať aj súpera opačného pohlavia. Porazený Duelant buď zo Západu alebo z Východu opúšťa súťaž, odchádza napísať list na rozlúčku, v ktorom určí meno nového Nominanta na farmára týždňa zo svojej skupiny alebo z opačnej strany a následne odchádza domov.

Vo fáze „Bez hraníc“ vypadnutý duelant už nenominuje jedného hráča na súboj o farmára týždňa ale rovno určí jedného hráča za farmára týždňa.

Pravidlá Farmy XII. 
Na strane Dediny sú pevne určené pravidlá. Na strane Mesta si pravidlá zostavujú súťažiaci sami.

Farmár týždňa 
Farmár týždňa bude zvolený vždy len na strane Dediny. Farmár týždňa riadi farmárov a rozdeľuje úlohy na farme tak, aby bolo o všetko postarané, spí v najlepších podmienkach oddelene v dome farmára týždňa a sedí za vrchom stola. V prvom týždni si farmára týždňa spoločným hlasovaním zvolia súťažiaci. Na strane Mesta si farmára týždňa môžu ale nemusia zvoliť. Na farmu začiatkom týždňa prichádza aj hospodár, ktorý zadáva farmárom úlohy týždňa, ktoré koncom týždňa skontroluje a podľa toho, ako je s danými výsledkami spokojný, farmárov ohodnotí príslušným počtom minci (maximálne 50 ktoré sú rozdelené na 25 minci pre mesto a 25 minci pre dedinu) od 6. týždňa sa hodnotí zase 50 mincami.

Vo fáze „Bez hraníc“ sa mení určovanie farmára týždňa. Vypadnutý duelant rovno určí jedného hráča za farmára týždňa.

Sluhovia 
Sluhovia sa určujú iba na strane Dediny. Vždy to je jedna žena a jeden muž. Určuje ich farmár týždňa. Ich povinnosti sú rovnaké ako v každej sérií. Pri voľbe duelantov jedného zo sluhov určia farmári za duelanta.

Duel 
Duel sa v 12.sérii skladá z 5 disciplín, pričom víťazom sa stáva ten, kto získa bod aspoň v troch z nich. Disciplíny sú rozdelené na nasledujúce kategórie:

• inteligencia – vedomostný duel

• šikovnosť

• sila

• vytrvalosť

• prekvapenie

Disciplíny si vyberá priamo v duelovej aréne ten duelant, ktorý si vyberia z vrecka biely kamienok. Duely môžu byť aj zmiešané, teda prvý duelant si môže vybrať aj súpera opačného pohlavia. Novinkou je, že porazený duelant buď z Mesta alebo z Dediny môže prijať ponuku na druhú šancu. Presťahuje sa do Chalúpky, kde bude čakat na návrat na Farmu. Nie všetci z Chalúpky však budú mať možnosť dostať sa späť na Farmu.

Vo fáze „Bez hraníc“ vypadnutý duelant rovno určí jedného hráča za farmára týždňa.

Pravidlá Farmy XIII. a XIV.

Farmár týždňa 
Farmár týždňa zodpovedá za chod Farmy, riadi ostatných a rozdeľuje prácu. Je najvyššou autoritou po hospodárovi Martinovi. Čo povie Farmár týždňa, to platí. Farmára týždňa určuje vypadnutý duelant. Farmár týždňa určuje dvoch sluhov, muža a ženu. Nemôže nikomu pred voľbou prezradiť mená sluhov, môže si však vypočuť návrhy farmárov. Sedí za vrcholom stola a musí byť vždy obslúžený ako prvý. Má v držbe zarobené mince, za ktoré nesie zodpovednosť. Nemôže byť zvolený za duelanta.

Sluhovia 
Bývajú v sluhovni. Sú neustále k dispozícii Farmárovi týždňa. Musia udržiavať vnútorné a vonkajšie priestory na Farme čisté a upratané. Sú povinní postarať sa o zvieratá – nakŕmiť ich a vyčistiť ich príbytky. Musia sa sami postarať o prípravu jedla a varenie.  Sluhovia nesmú nikdy sedieť ani jesť za spoločným stolom s ostatnými. Najesť sa môžu až vtedy, keď dojedia ostatní. Sluha, ktorý nebol zvolený do duelu, pripravuje jedlo pre duelantov predtým, ako odídu do duelantských chatiek. Jedlo varia iba sluhovia (neskôr pridané pravidlo počas Farmy XIV). Sluhovia sa starajú o teplo vo vykurovaných priestoroch. V čase, keď nie sú určení sluhovia, zverí Farmár týždňa túto povinnosť niekomu inému. Musia nosiť sluhovské oblečenie počas celej sluhovskej služby, zložiť si ich môžu len v noci, keď idú spať.

Duel 
Duel sa v 13. – 14. sérii skladá až z 5 disciplín, pričom víťazom sa stáva ten, kto získa bod aspoň v troch z nich. Disciplíny sú rozdelené na nasledujúce kategórie: 
 inteligencia – vedomostný duel;
 šikovnosť;
 sila;
 vytrvalosť;
 prekvapenie

V každom týždni sú iné disciplíny v dueli.
Novinkou je, že v každom dueli sa môže pod týmito kategóriami skrývať iná konkrétna disciplína. Zmenou taktiež je, že druhý duelant si disciplíny nevyberá, ale určuje poradie v duely. Zoznám disciplín sa druhému duelantovy oznámi ráno počas dna duelu.

Pravidlá Farmy XV. 
Pravidlá života na farme, vrátane povinností farmárov a sluhov, zostávajú v tejto série do veľkej miery rovnaké, ako v predošlých. Výrazné zmeny nastali vo formáte hry.

V 15. sérii je dominantným prvkom hry rozdelenie súťažiacich do troch generácií - X, Y a Z. Jednotlivé generácie vystupujú ako jeden celok, každá má svoj vlastný príbytok a sedí spolu ako jedna skupina v kuchyni pri stole. Farmár týždňa, ktorý je zvolený vypadnutým duelantom z posledného duelu, má na nasledujúci týždeň imunitu, rovnako ako aj všetci farmári z jeho generácie. Farmár týždňa vyberá dvoch sluhov, ktorí musia byť každý z inej generácie (okrem jeho vlastnej), pričom pohlavie pri výbere sluhov v tejto sérii nehrá roľu. 

Novinkou v pravidlách je pozícia ohrozených. Ostatní farmári (okrem farmára týždňa) vyberajú spomedzi sluhov prvého ohrozeného (nie prvého duelanta, ako tomu bývalo doposiaľ). Tento prvý ohrozený si vyberá druhého ohrozeného - svojho súpera z inej ako svojej generácie a inej ako generácie, ktorá má imunitu. Obaja ohrození si zároveň z vlastnej generácie vyberajú svojho pomocníka do súboja. Tieto dve dvojice (dve generácie) sa stretávajú v následnom súboji o záchranu a farmári z porazenej dvojice sa stávajú prvým a druhým duelantom. V dueli na konci týždňa sa tak napokon stretávajú dvaja farmári z rovnakej generácie, pričom na pohlaví opäť nezáleží. Samotný duel prebieha v duelovej stodole na rovnakom princípe ako v predošlých sériách. Vypadnutý farmár určuje nového farmára týždňa na nasledujúci týždeň, avšak môže zvoliť iba farmára zo svojej generácie.

Série

Farma 1 
Moderátor: Kveta Horváthová
Miesto farmy: Horné Paseky (okres Senica)
Súradnice farmy: 
Víťaz: Andrea Járová
Hospodár: Pavol Mikécz
Slogan: Bude to drsné!

Súťažiaci

Priebeh súťaže

Farma 2 
Moderátor: Kveta Horváthová
Miesto farmy: Vrbovce (okres Myjava)
Súradnice farmy: 
Víťaz: Radomír Spireng 
Hospodár: Martin Bagár
Slogan: Bude to drsné!

Súťažiaci

Priebeh súťaže

Farma 3 
Moderátor: Kveta Horváthová
Miesto farmy: Sobotište (okres Senica)
Súradnice farmy: 
Víťaz: Mário Drobný
Hospodár: Martin Bagár
Slogan: Bude to divočina!

Súťažiaci

Priebeh súťaže

Farma 4 
Moderátor: Kveta Horváthová
Miesto farmy: Podbranč (okres Senica)
Súradnice farmy: 
Víťaz: Pavol „Paco“ Styk
Hospodár: Martin Bagár
Slogan: Ide o všetko!

Súťažiaci

Priebeh súťaže

Farma 5 
24. apríla 2014 TV Markíza spustila nábor do novej série Farmy, ktorá sa natáčala v období od 1. augusta do 30. novembra 2014. Televízia Markíza 8. augusta 2014 oficiálne oznámila, že štart piatej série bude vo štvrtok 28. augusta 2014. 18. decembra 2014 v živom televíznom prenose vo finálovom dueli porazila Lenka Švaralová Tibora Repu a stala sa tak vítazkou 5. série Farmy. Témou farmy boli ovce a salaš.

Moderátor: Kveta Horváthová
Miesto farmy: Ilija (okres Banská Štiavnica)
Súradnice farmy: 
Víťaz: Lenka Švaralová
Hospodár: Martin Bagár
Slogan: Znovuzrodenie

Súťažiaci

Priebeh súťaže

Farma 6 
7. apríla 2015 TV Markíza spustila nábor do šiestej série Farmy, ktorá sa natáčala v období od 24. júla do 30. novembra 2015.
Štart šiestej série na TV Markíza prebehol vo štvrtok 27. augusta 2015. O víťazovi, ktorý si odniesol výhru 50 000 € sa rozhodlo vo finálovom dueli vysielanom naživo, v piatok 18. decembra 2015. Stal sa ním Tomáš Mayer. Témou farmy boli predovšetkým husi.

Moderátor: Kveta Horváthová
Miesto farmy: Čelovce (okres Veľký Krtíš) 
Víťaz: Tomáš Mayer
Hospodár: Martin Bagár
Slogan: Bude to husté!

Súťažiaci

Priebeh súťaže

Farma 7 
Na jeseň 2015 televízia oznámila, že plánuje aj siedme pokračovanie Farmy, a to už na jar 2016. 7. séria Farmy je špeciálna aj tým, že v nej nesúťažia noví farmári, ale na statok sa vrátili vybraní účinkujúci z predošlých ročníkov. Natáčanie Farmy 7 začalo na začiatku februára a na obrazovky TV Markíza mala premiéru 26. februára 2016.

Moderátor: Kvetka Horváthová
Miesto farmy: Mošovce (okres Turčianske Teplice)
Súradnice farmy: 
Víťaz: Tomáš Mrva
Hospodár: Martin Bagár
Slogan: Táto Farma zmení všetko!

Súťažiaci

Priebeh súťaže

Farma 8 
V auguste 2016 televízia Markíza avizovala, že s reality show Farma ďalej ráta, a v roku 2017 odvysiela jej ôsmu sériu.
V októbri 2016 televízia oficiálne spustila nábor súťažiacich do ďalšej série, čím bol potvrdený návrat k pôvodnej verzii s novými farmármi. Po prvý raz v histórii bola zvýšená výherná suma, víťaz 8. série Farmy si odnesie 75 000 eur. Témou série je MLYN.  

Moderátor: Kveta Horváthová
Miesto farmy: Horný Badín (okres Krupina)
Súradnice farmy: 
Víťaz: Miroslav Povec
Hospodár: Martin Bagár
Slogan: Všetko sa zomelie na Farme!

Súťažiaci

Priebeh súťaže

Farma 9 
Deviata séria Farmy s prívlastkom letná odštartovala 7. septembra 2017 na TV Markíza. Jej témou bol opäť salaš, pastierstvo a ovce. Nová farma sa nachádzala medzi Terchovou a Zázrivou, odkazovala na legendu Juraja Jánošíka.

Moderátor: Kveta Horváthová
Miesto farmy: Zázrivá (okres Dolný Kubín)
Súradnice farmy: 
Víťaz: Šimon Néma
Hospodár: Martin Bagár
Slogan: Ide o život!

Súťažiaci

Priebeh súťaže

Farma 10 (Bohatí vs. Chudobní) 
Televízia Markíza potvrdila výrobu jubilejnej desiatej Farmy už v roku 2017, pričom nábor nových súťažiacich spustila v apríli 2018 . Podobne ako predošlé série, aj vysielanie desiatej Farmy sa naplánovalo na jeseň, televízia ale postupne oznámila, že novú sériu čaká množstvo zmien, vrátane zmeny konceptu ako takého. Prvou veľkou zmenou, ktorú Markíza potvrdila, bola zmena moderátorky show, keď po deviatich sériách vystriedala Kvetku Horváthovú komička Evelyn.  Ďalšou, absolútnou novinkou slovenskej verzie Farmy je, že vôbec po prvýkrát sa na statok spolu s novými vybranými súťažiacimi z ľudu, pozreli aj známe slovenské celebrity. Ako prvé Markíza potvrdila sestry Nízlové,  následne zoznam rozšírila o 5 ďalších známych tvárí.  Témou Farmy X sa stali ryby a rybolov.
Vo finále, ktoré prebehlo naživo 7. decembra 2018 sa vôbec prvýkrát stretli až traja súťažiaci. Víťazom, ktorý si odniesol výhru 75 000€ sa napokon stal Dominik Porubský. 

Moderátor: Eva “Evelyn” Kramerová
Miesto farmy: Sekule (okres Senica)
Súradnice farmy: 48°37'19.3"N 17°00'03.8"E
Víťaz: Dominik Porubský
Hospodár: Martin Bagár
Slogan: Úplne nová Farma!

Súťažiaci

Priebeh súťaže
1. časť - Bohatí vs. Chudobní

2. časť – Zjednotenie (Očistec)

3. časť – Nový život

Farma 11 (Východ  vs. Západ ) 
Televízia Markíza potvrdila 11. sériu úspešnej reality show Farma spustením kastingov v apríli 2019. Farma 11 štartuje na jeseň 2019 a mala by sa opäť držať konceptu, ktorý priniesla Farma 10. Súťažiaci budú tentokrát rozdelení na skupinu Západ a skupinu Východ podľa toho, ku ktorému zo slovenských regiónov inklinujú. Je pritom úplne jedno, kde sa narodili a kde žijú. Farma 11 prináša však ešte ďalšiu obmenu pravidiel. Doterajšie série Farmy sa viac či menej vracali späť v čase do minulosti. Farmári si vyskúšali, ako sa žilo ľuďom pred sto alebo dvesto rokmi. Jedenásta Farma však bude iná, už sa nebude vracať do minulosti, ale do popredia sa dostane súčasnosť. Do popredia vystúpia iné veci. Najmä hodnoty, ktoré formujú život obyvateľov východu a západu Slovenska. Tie sú dosť často diametrálne odlišné. Ľudia žijúci na východe preferujú tradície, vieru a rodinu. Obyvatelia zo západu, najmä z územia Bratislavského kraja, žijú pre kariéru a individuálny úspech. Ktoré hodnoty nakoniec prevážia? Na post moderátorky opäť zasadá Eva “Evelyn” Kramerová. V jedenástej sérii sa môžete tešiť na 16 bojovníkov, osem bude zastupovať západnú časť Slovenska, osem východnú časť Slovenska. 

Moderátor: Eva “Evelyn” Kramerová
Miesto farmy: Sekule (okres Senica)
Súradnice: 48°37'24.0"N 17°00'04.8"E
Víťaz: Gabriel Sedláček
Hospodár: Martin Bagár
Slogan: Odveký súboj Západu a Východu rozhodne Farma!

Súťažiaci

Priebeh súťaže
1. časť (FÁZA) - Východ vs. Západ

2. časť (FÁZA) – Bez hraníc (Spoločenstvo)

Farma 12 (Mesto vs. Dedina) 

Skupina nových dedinčanov bude najbližšie mesiace prekonávať predsudky, ktoré v sebe máme všetci od nepamäti. Statok v izolovanej oblasti preverí ich fyzické aj psychické možnosti.

Prichádzajú z rôznych zázemí, životných situácii a osud ich stihol poriadne preskúšať. Niektorí sa narodili na dedine a žijú v meste, iní sa narodili v meste a žijú na dedine. Medzi farmármi sa objavia aj Slováci, ktorí sa naspäť domov vrátili po rokoch pre pandémiu. Stret hodnôt, presvedčení, dvoch rôznych svetov, ktoré sú od seba vzdialené len kúsok, no zároveň sú od seba tak ďaleko.

V 12. sérií bude dvadsať Slovákov –  10 mešťanov a 10 dedinčanov najbližšie mesiace prekonávať predsudky, ktoré v sebe máme všetci od nepamäti. 

Sú dedinčania naozaj jednoduchí? Mešťania nafúkaní? Mesto verzus Dedina, kto bude lepší? Kto nakoniec získa rozprávkovú výhru?

Moderátor: Eva “Evelyn” Kramerová
Miesto farmy: Sekule (okres Senica)
Súradnice: 48°37'20.2"N 17°00'01.9"E
Víťaz: Xénia Gregušová
Hospodár: Martin Bagár
Slogan: Kde bije srdce Slovenska - v meste alebo na dedine?

Súťažiaci

Priebeh súťaže
1. časť (FÁZA) Mesto vs. Dedina

2. časť (FÁZA) – Bez hraníc (Spoločenstvo)

Farma 13 (Čakajte nečakané!) 

V poradí už 13. séria dlhoročne obľúbenej a úspešnej reality šou Farma prináša stret hodnôt a presvedčení. Farma 13 sa vrátila späť ku koreňom „nebudeš robiť, nebudeš jesť“. Adeptov na titul farmárskeho kráľa čaká tentoraz naozaj drsné dobrodružstvo. Budú sa musieť poriadne obracať, aby splnili stanovené úlohy a zároveň naplnili aj svoje žalúdky. Staré známe príslovie totiž bude platiť aj v tomto prípade - Aká práca, taká pláca!

Moderátor: Eva „Evelyn“ Kramerová
Miesto farmy: Hubina okr. Piešťany
Súradnice: 48°37'45.7"N 17°53'49.2"E
Víťaz: Miroslav „Mesut“ Debnár
Hospodár: Martin Bagár
Slogan: Čakajte nečakané!

Priebeh súťaže

Farma 14 (Alica zasahuje!)

Pozorne ich bude neustále sledovať, a keď to vyhodnotí ako potrebné, tak zasiahne. Farmári si budú musieť zvyknúť na to, že Alica, ako umelá inteligencia, nemá city. Nepozná ani zľutovanie. Za príjemným ženským hlasom sa skrýva silný charakter.

Moderátor: Marek Fašiang
Miesto farmy: Dobrá Voda okres Trnava
Súradnice: 48°35'04.7"N 17°31'36.7"E
Víťaz:  Filip „FiFqo“ Jánoš
Hospodár: Martin Bagár
Slogan: Alica zasahuje!

Priebeh súťaže

Farma 15 (Stret generácií XYZ) 

V novej sérii Farmy pôjde tentoraz o súboj generácií a o atraktívnu finančnú výhru tak zabojujú farmári, ktorí budú rozdelení do troch skupín podľa ich veku. Tvrdý život na statku preverí, ktorá z nich uspeje. Bude to generácia X, narodená pred rokom 1989, generácia Y – deti 90-tych rokov, alebo najmladšia generácia Z, narodená po roku 2000? 15. séria Farmy sa natáča v prostredí  Považského Inovca, na miestach kde sa nakrúcala aj 13. séria. Moderovania sa opäť zhostí Marek Fašiang, súčasťou bude opäť aj umelá inteligencia Alica z predošlej série. Vysielať sa začne v pondelok 4. septembra 2023.

Moderátor: Marek Fašiang
Miesto farmy: Hubina okr. Piešťany
Súradnice: 48°38'02.7"N 17°53'52.9"E
Víťaz: 
Hospodár: Martin Bagár
Slogan: Stret generácií XYZ
Natáčanie: 7. august 2023 - 19. október 2023

Priebeh súťaže

Referencie 

Televízne relácie TV Markíza